
Arvamuse andmine maaüksuse

riigi omandisse jätmiseks

(Narva metskond 126)

1. Asjaolud  ja  menetluse  käik
Riigimetsa Majandamise Keskus Keskkonnaministeeriumi volitatud esindajana esitas Narva Linnavalitsusele 07.08.2017.a. kirjaga nr 3-1.1/627 taotluse jätta riigi omandisse vastavalt lisatud asendiplaanile (piiriettepanek nr AT030730021) Narva linna haldusterritooriumil asuv maaüksus.

Riigi omandisse taotletakse maatulundusmaa sihtotstarbega maaüksus maareformi seaduse § 31 lõike 1 punkti 8 alusel riigi reservmaana.
Taotletaval maaüksusel asuvad omavoliliselt, õigusliku aluseta püstitatud, ehitisregistris registreerimata ehitised, mis ei vasta Maareformi seaduse §6 lõike 3 ja 31 tähenduses ehitise nõuetele.

Maaüksusele on määratud aadress Narva metskond 126 Narva Linnavalitsuse 23.08.2017.a. korraldusega nr ...............-k.
Taotletavale maaüksusele ei ole tänase päeva seisuga esitatud õigusvastaselt võõrandatud maa tagastamise või ostueesõigusega erastamise avaldust.

2. Õiguslikud alused

Vabariigi Valitsuse 03.09.1996.a määrusega nr 226 kinnitatud Maa riigi omandisse jätmise korra punkti 9 alapunkti 2 kohaselt linnavalitsus määrab riigi omandisse jäetava maa sihtotstarbe ja vajaduse korral koha-aadressi, annab arvamuse maa riigi omandisse jätmise kohta ning näitab eraldi ära maa riigi omandisse jätmise taotluses ja asendiplaanil toodud suuruses ja piirides maa riigi omandisse jätmist takistavad asjaolud.                  

3. Otsus 
3.1 Nõustuda Narva linnas asuva  Narva metskond 126 (piiriettepanek nr AT030730021, pindala 107,83 ha) maaüksuse riigi omandisse jätmisega;

3.2 Määrata Narva metskond 126 maaüksusele sihtotstarbeks maatulundusmaa (011; M).

4. Rakendussätted

4.1 Korraldus jõustub teatavakstegemisest;

4.2 Käesoleva korralduse peale võib esitada Narva Linnavalitsusele väide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

